Entá nun se conoz, pero bien pue ser plantegando la so conocencia como requisitu pal accesu a determinaos puestos (por exemplu los de la Oficina de Política Llingüística o los que tienen d'atender a los ciudadanos que escueyan la llingua asturiana pa empobinase a la so alministración local, drechu reconocíu pela llei) y como méritu pa otros, con más o menos puntuación según les peculiaridaes y necesidaes de los concretos puestos de trabayu. Too normal, correuto, constitucional y, arriendes  d'ello, sol espresu amparu del artículu 10.4.b de la Carta Europea de les Llingües Rexonales o Minoritaries y 4.3 y 8 de la Llei 1/98, de 23 de marzu, d'usu y promoción del bable/asturianu.